Дел. бр.: 2900/01

Датум: 23.10.2018.

На основу члана 15. Правилника о снимању и фотографисању у Предшколској установи „Наша радост“ дел. бр. 3993/04 од 17.11.2017. године, расписује:

**КОНКУРС**

**ЗА ФОТОГРАФИСАЊЕ**

Предшколска установа "Наша радост" Суботица расписује **Конкурс** **за фотографисање** које ће се реализовати у Предшколској установи "Наша радост" Суботица у школској 2018/2019. години.

Фотографисање ће се обављати у складу са Годишњим планом Установе и Правилником о снимању и фотографисању, у 55 објеката вртића Предшколске установе „Наша радост“ Суботица током 7 радних дана у временском интервалу од 9 - 11:30 часова.

Право учешћа имају сва заинтересована правна лица, регистрована код надлежног органа, односно уписани у одговарајући регистар.

Уз попуњен Образац пријаве ( налази се на интернет страници Установе [**www.nasaradost.edu.rs**](http://www.nasaradost.edu.rs) **)** доставити **Извод из регистра Агенције за привредне регистре**, односно другог одговарајућег регистра.

Заинтересована лица морају испунити **додатне услове** за учешће на Конкурсу.

**У погледу доказивања услова пословно-техничког капацитета доставити:**

1. Изјаву о поседовању неопходе опреме потписану и оверену од стране овлашћеног лица;
2. Узорак израђене фотографије ради контроле квалитета исте;

**У погледу доказивања услова кадровског капацитета:**

1. Фотокопија потврде о поднетој пријави М-А или другог одговарајућег образца уколико је лице за које се прилаже доказ ангажовано по уговору о допунском раду или уговору о обављању привремено повремених послова;
2. Фотокопије уговора о раду запослених, уговора о обављању привремено повремених послова или уговора о допунском раду у зависности на који је начин лице за које се доставља доказ радно ангажовано.

Заинтересовано лице је дужано да уз понуду достави бланко, соло, без протеста,оверену и потписану, наплативу на први позив меницу са одговарајућим меничним овлашћењем за **озбиљност понуде** у износу од 100.000,00 динара без ПДВ-а у корист наручиоца са роком важности 30 (тридесет) дана дужим од рока вежења понуде. Меница мора бити регистрована код пословне банке и евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо. Понуђач је, обавезан да уз меницу достави и копију картона депонованих потписа овереног од стране пословне банке, којим се доказује да је лице које потписује бланко соло меницу и менично овлашћење, овлашћено за потписивање и да нема ограничења за исто и оргинал или копију захтева за регистрацију меница. Наручилац ће уновчити менице дате уз понуду уколико: понуђач након истека рока за подношење понуда повуче, опозове или измени своју понуду, или понуђач коме је додељен уговор благовремено не потпише исти.

Након што Комисија донесе коначну одлука са одабраним понуђачем закључиће се Уговор o сарадњи у складу са Правилником о снимању и фотографисању у Предшколској установи „Наша радост“ уз који је понуђач дужан доставити меницу за добро извршење посла у износу од 10% од укупне вредности Уговора.

**Рок за подношење пријава траје почев од 24.10.2018. године до 31.10.2018. године. до 10:00 часова.**

Пријаве са потребном документацијом доставити непосредно у канцеларију техничког секретара Установе на адреси: Антона Ашкерца 3, 24000 Суботица, са назнаком "**Конкурс за фотографисање" у школској 2018/2019. години.**

Неопходно је да пријава на овај позив садржи попуњен Образац за пoнуду као и пратећу документацију.

Непотпуне и неблаговремене пријаве неће бити разматране.